Author: koki
Company: Abyss Studios, Ltd.

Vyhodnotenie medzirezortného pripomienkového konania

Návrh na uzavretie Zmluvy medzi vládou Slovenskej republiky a vládou Malajzie o zamedzení dvojitého zdanenia a zabránení daňovému úniku v odbore daní z príjmov 

Spôsob pripomienkového konania |
Počet vznesených pripomienok, z toho zásadných | 23  / 0
Počet vyhodnotených pripomienok | 23
Počet akceptovaných pripomienok, z toho zásadných | 16  / 0
Počet čiastočne akceptovaných pripomienok, z toho zásadných | 3  / 0
Počet neakceptovaných pripomienok, z toho zásadných | 4  / 0
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo spravodlivosti Slovenskej republiky | 13 (13o,0z) | | |
2 . | Ministerstvo vnútra Slovenskej republiky | 4 (4o,0z) | | |
3 . | Ministerstvo financií Slovenskej republiky | | | | x
4 . | Ministerstvo kultúry Slovenskej republiky | | | x |
5 . | Ministerstvo hospodárstva Slovenskej republiky | | | x |
6 . | Ministerstvo dopravy, výstavby a regionálneho rozvoja Slovenskej republiky | | | x |
7 . | Ministerstvo pôdohospodárstva a rozvoja vidieka Slovenskej republiky | | | x |
8 . | Ministerstvo obrany Slovenskej republiky | 2 (2o,0z) | | |
9 . | Ministerstvo zahraničných vecí a európskych záležitostí Slovenskej republiky | 3 (3o,0z) | | |
10 . | Ministerstvo práce, sociálnych vecí a rodiny Slovenskej republiky | | | | x
11 . | Ministerstvo životného prostredia Slovenskej republiky | | | x |
12 . | Ministerstvo školstva, vedy, výskumu a športu Slovenskej republiky | | | x |
13 . | Ministerstvo zdravotníctva Slovenskej republiky | | | x |
14 . | Úrad vlády Slovenskej republiky | | | | x
15 . | Protimonopolný úrad Slovenskej republiky | | | x |
16 . | Štatistický úrad Slovenskej republiky | | | x |
17 . | Úrad geodézie, kartografie a katastra Slovenskej republiky | | | x |
18 . | Úrad jadrového dozoru Slovenskej republiky | | | x |
19 . | Úrad pre normalizáciu, metrológiu a skúšobníctvo Slovenskej republiky | | | x |
20 . | Úrad pre verejné obstarávanie | | | x |
21 . | Úrad priemyselného vlastníctva Slovenskej republiky | 1 (1o,0z) | | |
22 . | Správa štátnych hmotných rezerv Slovenskej republiky | | | x |
23 . | Národný bezpečnostný úrad | | | | x
24 . | Národná banka Slovenska | | | x |
25 . | Odbor aproximácie práva sekcie vládnej legislatívy Úradu vlády SR | | | x |
26 . | Najvyšší kontrolný úrad Slovenskej republiky | | | x |
27 . | Najvyšší súd Slovenskej republiky | | | x |
28 . | Generálna prokuratúra Slovenskej republiky | | | x |
29 . | Konfederácia odborových zväzov Slovenskej republiky | | | x |
30 . | Asociácia zamestnávateľských zväzov a združení Slovenskej republiky | | | x |
31 . | Kancelária prezidenta Slovenskej republiky | | | x |
32 . | Štátna ochrana prírody Slovenskej republiky | | | | x
| SPOLU | 23 (23o,0z) | 0 (0o,0z) | 23 | 5

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

MS SR

K obalu materiálu  
V súlade s čl. 12 písm. c) a čl. 19 Pravidiel pre uzatváranie medzinárodných zmlúv a zmluvnú prax (schválených uznesením vlády SR č. 743 z 21.10.2009) navrhujeme doplniť obal materiálu a za časť „Predkladá:“ doplniť časť „Spolupodpisuje:“, v ktorej bude uvedený podpredseda vlády a minister zahraničných vecí a európskych záležitostí SR Miroslav Lajčák.

O

A

Obal upravený.

MS SR

K vlastnému materiálu (článok 2 ods. 4, článok 23 ods. 3) 
V článku 2 ods. 4 prvej vete odporúčame z dôvodu neurčitosti vypustiť slová „v podstate“ alebo tieto nahradiť iným, dostatočne určitým výrazom. To rovnako platí aj vo vzťahu k článku 23 ods. 3.

O

A

Text upravený.

MS SR

K vlastnému materiálu (článok 7 ods.4)  
V článku 7 ods. 4 odporúčame slová „ktoré ma k dispozícii“ nahradiť slovami „ktoré má k dispozícii“. 

Odôvodnenie: Gramatická pripomienka.

O

A

Text upravený.

MS SR

K vlastnému materiálu (článok 11 ods. 3) 
V článku 11 ods. 3 písm. a) (v) navrhujeme slová „Eximbanka, a.s.“ nahradiť slovami „EXIMBANKA SR“ (podľa výpisu z Obchodného registra Okresného súdu Bratislava I.).

O

A

Text upravený.

MS SR

K vlastnému materiálu (článok 14 ods. 5, článok 20 ods. 3) 
V článku 14 ods. 5 odporúčame slová „v odsekoch 1, 2, 3 a 4“ nahradiť slovami „v odsekoch 1 až 4“. Rovnako v článku 20 ods. 3 odporúčame slová „článkov 16, 17, 18 a 19“ nahradiť slovami „článkov 16 až 19“. 

Odôvodnenie: Legislatívno-technická pripomienka.

O

A

Text upravený.

MS SR

K vlastnému materiálu (článok 15 ods. 1) 
V článku 15 ods. 1 Zmluvy navrhujeme v súlade s anglickým znením slová „z profesijných služieb“ nahradiť slovami „zo slobodného povolania“.

O

N

Preklad "z profesijných služieb" vychádza z anglického znenia "professional services" , slobodné povolania sa do angličtiny prekladajú "independent personal services". Profesijné služby spadajú do rámca slobodných povolaní.

MS SR

K vlastnému materiálu (čl. 20) 
Odporúčame predkladateľovi vhodne upraviť členenie článku 20 na odseky a pododseky. Odseky 1 a 2 sa síce členia na pododseky označené malými písmenami abecedy, avšak bez akejkoľvek úvodnej vety k týmto odsekom. 

Odôvodnenie: Legislatívno-technická pripomienka.

O

N

Znenie a štruktúra článku vychádza z Modelovej zmluvy OECD o príjmoch a majetku.

MS SR

K vlastnému materiálu (článok 23 ods. 1) 
Na konci úvodnej vety odseku 1 odporúčame vložiť dvojbodku. 

Odôvodnenie: Legislatívno-technická pripomienka.

O

A

Text upravený.

MS SR

K vlastnému materiálu (článok 24 ods. 2 a 5) 
V odsekoch 2 a 5 odporúčame slovo „súvisiacimi“ nahradiť slovom „súvisiacim“. 

Odôvodnenie. Gramatická pripomienka.

O

A

Text upravený.

MS SR

K návrhu uznesenia vlády SR 
V bodoch B.1., D.1., D.2. a v časti „Vykonajú“ návrhu uznesenia vlády SR navrhujeme upraviť funkciu „minister zahraničných vecí“ na „minister zahraničných vecí a európskych záležitostí“ (zároveň to platí aj pre štátneho tajomníka v bode B.1.).

O

A

Text upravený.

MS SR

K návrhu uznesenia vlády SR 
Navrhujeme odstrániť duplicitný výraz „ministrovi financií“ pred bodom D.2. návrhu uznesenia vlády SR.

O

A

Text upravený.

MS SR

K predkladacej správe 
V prvej vete druhého odseku predkladacej správy navrhujeme slová „preto, že“ nahradiť slovom „pretože“. 

Odôvodnenie: Gramatická pripomienka.

O

A

Text upravený.

MS SR

K doložke prednosti medzinárodnej zmluvy pred zákonmi 
V bode 3 doložky prednosti odporúčame na konci pripojiť tieto slová: „a o zmene a doplnení niektorých zákonov v znení neskorších predpisov“. Rovnako v bode 8 prvej vete doložky odporúčame za slová „(daňový poriadok)“ vložiť slová „a o zmene a doplnení niektorých zákonov v znení neskorších predpisov“. 

Odôvodnenie: Legislatívno-technická pripomienka.

O

A

Text upravený.

MV SR

predkladacia správa 
• V prvom odseku a v ďalšom texte navrhujeme nahradiť „Zásady vlády Slovenskej republiky pre oblasť medzinárodných zmlúv“ aktuálnym názvom „Pravidlá pre uzatváranie medzinárodných zmlúv a zmluvnú prax“.

O

A

Text upravený.

MV SR

zmluva 
• Čl. 29 odsek 2 – navrhujeme doplniť: „Ktorýkoľvek zo zmluvných štátov môže zmluvu vypovedať diplomatickou cestou písomným oznámením o výpovedi...“.

O

A

Text upravený.

MV SR

zmluva 
• Čl. 10 odsek 4 – navrhujeme v zmluve zadefinovať pojem „stála základňa“, ktorý sa vyskytuje v tomto odseku, ako aj v nasledujúcich článkoch zmluvy. Zmluva používa pojmy „stála prevádzkareň“ a „stála základňa“, pričom definuje len pojem „stála prevádzkareň“. Pojem „stála základňa“ tak zostáva nejasný.

O

ČA

Do zmluvy bol tento pojem a celý článok 15 prijatý na základe požiadavky malajzijskej strany. Doplnená dôvodová správa.

MV SR

zmluva 
• Čl. 4 odsek 2 písm. a) a b) – navrhujeme v zmluve zadefinovať pojem „trvalo dostupné bývanie“, ktorý sa vyskytuje v uvedených ustanoveniach a ktorý náš právny poriadok nepozná. Vzhľadom na to, že uvedený pojem predstavuje v zmysle zmluvy kritérium, na základe ktorého sa určuje postavenie osoby, ktorá je rezidentom oboch zmluvných štátov, je podľa nášho názoru z dôvodu jeho jednoznačného určenia jeho bližšia konkretizácia (resp. odkaz na príslušný predpis, ktorý ho upravuje) nevyhnutná.

O

ČA

Znenie celého článku vychádza z Modelovej zmluvy OECD o príjmoch a majetku (znenie z roku 2010). Doplnená dôvodová správa.

MO SR

obal 
v časti obal je potrebné uviesť pred meno Miroslav Lajčák „spolupodpisuje“ v súlade s platnými Pravidlami pre uzatváranie medzinárodných zmlúv a zmluvnú prax schválenými uznesením vlády SR č. 743 z 21. októbra 2009 (ďalej len „pravidlá“);

O

A

Text upravený.

MO SR

všeobecne 
1.v zmysle citovaných pravidiel sa zmluvy, ktoré vyžadujú súhlas Národnej rady Slovenskej republiky, považujú za prezidentské medzinárodné zmluvy, preto je potrebné zvýšiť úroveň zmluvy na prezidentskú, t. j. ktorej zmluvnou stranou vzhľadom na formuláciu práv a povinností bude Slovenská republika, 
2.súčasne aj vzhľadom na predmet navrhovanej zmluvy je zjavné, že ide o medzinárodnú hospodársku zmluvu všeobecnej povahy, ktorá v zmysle Legislatívnych pravidiel vlády patrí do kategórie prezidentských zmlúv.

O

N

Ide o medzinárodnu zmluvu na prezidentskej úrovni, ako je uvedené v doložke prednosti medzinárodnej zmluvy pred zákonmi a aj v predkladacej správe.

MZVaEZ SR

obal materiálu 
- na obale okrem „Predkladá...“ je potrebné uviesť „Spolupodpisuje: Miroslav Lajčák, podpredseda vlády a minister zahraničných vecí a európskych záležitostí Slovenskej republiky“

O

A

Obal upravený.

MZVaEZ SR

Uzneseniu vlády SR 
- v názve uznesenia odporúčame namiesto slovného spojenia „k materiálu návrh...“ uviesť „k návrhu...“ 
- v bode B.1. je potrebné namiesto „podpredseda vlády a minister zahraničných vecí „ uviesť „podpredseda vlády a minister zahraničných vecí a európskych záležitostí“. Obdobnú zmenu vykonať aj v častiach „D. ukladá“ a „Vykonajú“ 
- v časti „C. poveruje“ je potrebné namiesto „ministra financií“ uviesť „podpredsedu vlády a ministra financií“ 
- v časti „D. ukladá“ vyňať opakované slovné spojenie „ministrovi financií“ a uviesť “podpredsedovi vlády a ministrovi financií“ iba za jej názvom

O

A

Text upravený.

MZVaEZ SR

textu zmluvy 
- v článku 28 odporúčame namiesto „vnútroštátnymi právnymi postupmi“ uviesť „vnútroštátnymi právnymi predpismi“ 
- v záverečnej klauzule odporúčame namiesto slovného spojenia „tri texty sú rovnako autentické“ uviesť „tri znenia majú rovnakú platnosť“. 

Pred opätovným predložením materiálu na medzirezortné pripomienkové konanie komunikovala slovenská strana v uplynulom období so zahraničným partnerom o vyriešení nesúladu medzi formálnym označením zmluvy ako vládnej a jej obsahom, ktorý na slovenskej strane zodpovedá úrovni prezidentskej zmluvy. Formálna zmena názvu a úvodných ustanovení sa nepodarila a druhá zmluvná strana stále trvá na tom, že obdobné medzinárodné zmluvy uzaviera na úrovni medzivládnych zmlúv. Tato skutočnosť by mohla nepriaznivo ovplyvniť proces schvaľovania zmluvy vládou, parlamentom a jej následnú ratifikáciu prezidentom SR. 
Pri hľadaní vhodného riešenia bol tento rozpor medzi formou a obsahom zmluvy prediskutovaný s Kanceláriou prezidenta SR. Na tieto prípady by sa malo nazerať z hľadiska obsahu zmluvy. V predchádzajúcom období bol tento názor uplatnený aj v prípade schvaľovania zmluvy s Kuvajtom o zamedzení dvojitého zdanenia. Medzinárodné právo verejné nepozná delenie medzinárodných zmlúv na zmluvy prezidentské, vládne a rezortné. Takéto rozdelenie je výsadou vnútroštátneho práva každého štátu a zmluvnej praxe. Z hľadiska obsahu je táto medzinárodná zmluva pre slovenskú stranu prezidentskou zmluvou. 
V uvedenej veci nie je možné dosiahnuť všeobecné a stále riešenie otázky nesúladu medzi formou a obsahom schvaľovanej medzinárodnej zmluvy, preto každý obdobný prípad by sa mal posudzovať samostatne s Kanceláriou prezidenta SR. V rámci schvaľovacieho konania je potrebné predložiť návrh zmluvy na schválenie vlády SR, vyslovenie súhlasu Národnej rady SR a na ratifikáciu prezidentom SR.

O

ČA

Prvú časť pripomienky neakceptujeme. Uvedené znenie je preložené z anglického znenia "internal legal procedures" tj. "vnútroštátne právne postupy". Druhú časť pripomienky akceptujeme, v záverečnej klauzule bude zmenený text na "tri znenia majú rovnakú platnosť".

ÚPV SR

Článok 12 Licenčné poplatky 
V záujme používania presnej terminológie a s odkazom na anglickú verziu návrhu medzinárodnej zmluvy odporúčame v odseku 3 nahradiť slová "návrhu alebo modelu," vhodnejšími výrazmi "dizajnu alebo vzoru". Tieto výrazy sa používajú aj v domácich právnych predpisoch (napr. zákon č. 444/2002 Z. z. o dizajnoch, zákon č. 517/2007 Z. z. o úžitkových vzoroch).

O

N

Uvedený preklad je v súlade so znením § 16 ods. 1 písm e) bod 1 zákona č. 595/2003 Z. z. o dani z príjmov v znení neskorších predpisov.